**8517 Magyargencs, Petőfi u. 127.**

**ikt.szám:…….../2020.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2020. július 9-i nyilvános üléséről, mely 17 óra 00 perckor kezdődött.

Az ülés helye: Kultúrház Magyargencs

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

 Bálint Ferenc

 Erdély Tamás

Vida Gábor

Távol van: Dr. Thoma Elek

Tanácskozási joggal: Novák Edit aljegyző

Érdeklődő: - fő

Boros Tamás polgármester köszönti a megjelenteket, s megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 4 fő jelen van. Dr. Thoma Elek alpolgármester távolmaradását előre jelezte.

Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozza:

**39/2020.(VII.9.) önkormányzati határozat**

Magyargencs Község Önkormányzatának képviselő-testülete 2020. július 9-i ülésének napirendjét az alábbiak szerint határozza meg:

1. Pályázatokkal kapcsolatos aktuális ügyek

Előadó:polgármester

1. Tájékoztatás a korona vírus ideje alatt hozott intézkedésekről

Előadó: polgármester

1. Vegyes ügyek

Előadó: polgármester

**Napirendek tárgyalása:**

1. **Pályázatokkal kapcsolatos aktuális ügyek**

**Előadó:polgármester**

Boros Tamás polgármester elmondja, hogy a fogorvosi pályázat megvalósítása folyik, kevés a mester ember, így lassabban halad. 2020. július 30-ra el kell érniük az 50%-os készültségi fokot. Ha megérkezik az ablak, akkor meg is lesz. A befejezési határidő 2020. november 30-a. Az Önkormányzat épületén a földeléseket lerakták a villámvédelemhez. A napelemeket és a klímákat kell felszerelni még. A leaderes pályázatban elnyert fűnyíró traktor beszerzésre került. Orvosi eszköz beszerzésére 3 millió Ft-ot nyert az önkormányzat. A külterületi utakra és járdára beadott pályázat nem sikerült . A Magyar Falu Program keretében még játszótér bővítést adtunk be. Melyben megvalósításra kerülne készségfejlesztő játékok , kukák, padok, ivókút beszerzése. Beadtuk még a kommunális traktor beszerzésre is beadtuk a pályázatot. Falubusz cserére nem vagyunk jogosultak, mert még nincs 6 éves, és a 160 ezer km-t sem haladtuk meg. A kultúrház vizesblokkjára is beadásra került pályázat. Az ország fásítás programban 30 fát nyertünk, tavaszi ültetésűeket, eperfát és platánt. A civil szervezeteknek is van pályázat. A sportegyesület adná be eszközbeszerzésre, fűnyíróra, kapura, hálóra, zászlóra stb. Az óvoda étkező rendbetételét el kell végezni, valamint a szennyvízaknát is meg kell csinálni.

A településképen kell javítani, kell kialakítani olyan helyeket ahol parkosítani lehet. A hivatallal szemben lehetne parkosítani. A múzeumba szép számmal jönnek látogatók, van benne lehetőség. A turizmus most átalakult, sokan mennek 1 napos kirándulásra. Táblát lehetne venni, ahol fényképezkedni lehetne, valamint a kerítésre is lehetne kirakni a 7 egykori kastélyról rövid leírást. A településen .

1. **Tájékoztatás a korona vírus ideje alatt hozott intézkedésekről**

**Előadó: polgármester**

Boros Tamás polgármester ismerteti a vírus helyezet alatt hozott határozatokat, elmondja,hogy a konyhát üzemeltető vállalkozó szerződése lejárt. Megfelelően működik, ezért a szerződés meghosszabbításra került. Tájékoztatja a testületet, hogy a konyha jövőbeni fennmaradása nagyban függ a másik két településtől.

Maszkokat varrattunk, fertőtlenítőt vásároltunk, munkát ajánlottunk a vírushelyzet miatt munkájukat elvesztett lakosoknak. A falunap a vírushelyzet miatt elmaradt. Elfogadásra került a zárszámadás, a 2019. évi költségvetés módosítás is, a családsegítő és gyermekjóléti szolgálat, a házi segítségnyújtás beszámolója , az önkormányzat gyermekvédelmi feladatairól szóló beszámoló.

A gépjármű adó önkormányzatnál maradó 40%-a is elvonásra került a teljes 2020 év vonatkozásában.

1. **Vegyes ügyek**

Boros Tamás polgármester elmondja, hogy Nagy Gáborné kérelemmel fordult az önkormányzathoz. Ingatlanát az önkormányzattól vette meg a 90-es években. Közvetlen kapcsolata az ingatlannak nincs a közúthoz. Valami oknál fogva a bejáratához vezető önkormányzati ingatlanra a szolgalmi jog nem került bejegyzésre. Mivel értékesíteni kívánja az ingatlant, az adásvételhez be kell jegyeztetni.

Mivel az önkormányzattól vette meg az ingatlant, a bejárás csak a 183/4 hrsz alatti ingatlanról történhet és történik, javasolja az ingyenes szolgalmi jog alapítását.

Boros Tamás polgármester megkérdezi, hogy van-e valakinek kérdése, hozzászólása.

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**40/2020 (VII.9.) önkormányzati határozat**

Magyargencs Község Önkormányzat Képviselő-testülete úgy döntött, hogy elfogadja a 183/2 hrsz alatti (jelenleg Nagy Gáborné sz: Töreki Gizella, an: Nagy Anna, cím: 8517 Magyargencs, Petőfi u. 150.,Pethőné Nagy Beáta, an: Töreki Gizella, cím: 8500 Pápa, Batthyány utca 14., Nagy Adrienn, an: Töreki Gizella, cím: 8500 Pápa, Wesselényi utca 12. 2/10. tulajdonában álló, széljegyen Mód Zoltán, an: Keizer Magdolna, cím: 8542 Vaszar, Fő u. 66/A, Módné Som Diána sz.név: Som Diána, an: Nagy Mária, cím: 8542 Vaszar, fő utca 66/A tulajdonjog bejegyzési kérelmével jegyzett ) ingatlanra történő bejutás megoldása érdekében a Magyargencs Község Önkormányzat tulajdonát képező, Magyargencs 183/4 hrsz alatti ingatlanon a 183/2 hrsz alatti ingatlan javára átjárási szolgalmi jog alapítását azzal, hogy a szolgalmi jog alapításának és bejegyzésének teljes költsége a 183/2 ingatlan mindenkori tulajdonosait terheli. A szolgalmi jog alapításáért ellenértéket nem határoz meg.

Felhatalmazza a polgármestert a szükséges intézkedések megtételére, jogi képviselő bevonásával.

Felelős: polgármester

 Határidő: azonnal

Boros Tamás polgármester elmondja, hogy Varga Péter kérelemmel fordult az Önkormányzathoz, hogy kerüljön módosításra a rendezési terv, valamint nyilvánítsa kiemelt fejlesztési területté a kért ingatlanokat. A tervmódosítással kapcsolatos költségeket teljes egészében vállalja. Háromoldalú szerződés jön majd létre a rendezési tervet módosító mérnökkel, az önkormányzat lenne a megrendelő, Varga Péter pedig a fizető fél. Bányaterület kialakítása miatt kéri a módosítást.

Javasolja a 0198/17,0198/13,0198/12,0198/6,0198/5,0198/4 hrsz alatti ingatlanok kiemelt fejlesztési területté nyilvánítását.

Boros Tamás polgármester megkérdezi, hogy van-e valakinek kérdése, hozzászólása.

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**41/2020 (VII.9.) önkormányzati határozat**

Magyargencs Község Önkormányzat Képviselő-testülete a település külterületén működő bányaterület biztosítása érdekében Magyargencs 0198/17,0198/13,0198/12,0198/6,0198/5,0198/4 hrsz alatti ingatlanokat kiemelt fejlesztési területté nyilvánítja.

Felelős: polgármester,aljegyző

Határidő: azonnal

Boros Tamás polgármester javasolja a a 0198/17, 0198/13, 0198/6, 0198/5 hrsz alatti Má1 területből, 0198/12,0198/4 hrsz alatti területek gazdasági erdőterületből Kkb bányaterületbe kerüljön átsorolásra**.**

Boros Tamás polgármester megkérdezi, hogy van-e valakinek kérdése, hozzászólása.

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**42/2020 (VII.9.) önkormányzati határozat**

Magyargencs Község Önkormányzat Képviselő-testülete egyetért azzal, hogy a 0198/17, 0198/13, 0198/6, 0198/5 hrsz alatti Má1 területből, 0198/12,0198/4 hrsz alatti területek gazdasági erdőterületből Kkb bányaterületbe kerüljön átsorolásra, a hatályos településrendezési eszközök javításával, a bányaterület biztosítása érdekében.

Felelős: polgármester,aljegyző

Határidő: azonnal

Boros Tamás polgármester elmondja, hogy a településen sokan gyorsabban mennek a megengedettnél. Jó lenne egy rendőrt és rendőrautót ábrázoló táblát kihelyezni, de 300ezer Ft a költsége, így egyenlőre nem tervez vele.

Vida Gábor képviselő elmondja, hogy szóltak neki, szártépőzés elmaradása miatt.

Boros Tamás polgármester elmondja, hogy nincs sajnos szártépője senkinek, ha tud javasolni valakit, aki ezt a munkát el tudná végezni jelezze.

Boros Tamás polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2020. július 9-i nyilvános ülést 18 óra 45 perckor berekeszti.

K.m.f.

**Boros Tamás Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

 aljegyző